Publication: Magyar Közlöny
Issue: MK-2001-138 (Year: 2001, Number: 138)
Era: 1990-2004
Section: 288., 289—290.; 61/1995. (X. 6.) AB határozat, ABH 1995,
Paragraph Index: 232

(4) bekezdése alkotmányellenességének megállapítására és megsemmisítésére irányuló indítványt elutasította. Az indítványozó alkotmányellenesnek és megsemmisítendőnek ítélte a Csjt. 26. § (5) bekezdését is, amely szerint: „Az (1)—(3) bekezdés szerint választott név viselésétől eltérést csak a névváltoztatásra jogosult hatóság engedélyezhet.” Az Alkotmánybíróság álláspontja szerint az idézett törvényi rendelkezés és az Alkotmány indítványozó által hivatkozott 70/A. § (1) bekezdése között nincs tartalmi összefüggés; erre tekintettel a Csjt. 26. § (5) bekezdése alkotmányellenességének megállapítására és megsemmisítésére irányuló indítványt elutasította. 2.13. Az egyik indítványozó alkotmányellenesnek, ezért megsemmisítendőnek ítélte az Atvr. 15. § (4) bekezdésében foglalt rendelkezést is, amelynek értelmében: „A kiskorú számára a gyámhatóság által kiadott előzetes házasságkötési engedély a kiadástól számított hat hónapig érvényes.” Az Alkotmánybíróság megállapítja: az indítványozó által kifogásolt Atvr. 15. § (4) bekezdése és az Alkotmány általa idézett 66. § (1) bekezdésének tartalma között értékelhető összefüggés nincs. Erre tekintettel a hivatkozott rendelkezés alkotmányellenességének megállapítására és megsemmisítésére vonatkozó indítványt elutasította. 2.14. Egy másik indítványozó azt sérelmezte, hogy az anyakönyvvezető az erre irányuló kérelem ellenére sem anyakönyvezte második utónévként a Györgyike nevet, hivatkozással arra, hogy az utónévkönyv szerint csak a Györgyi név anyakönyvezhető. Tekintettel arra, hogy a Magyar Utónévkönyv időközben felvette ezt a nevet a névjegyzékbe, így ma már elhárult az akadály az utólagos névváltoztatás elől. (Lásd Ladó János — Bíró Ágnes: Magyar Utónévkönyv, Budapest, 1998. 180. old.) Az Alkotmánybíróság ezért az indítványt visszautasította.

Source: https://magyarkozlony.hu/hivatalos-lapok/651d43298884cf92f5de0a1465c65b721e14867b/dokumentumok/91bf087c5ba4217b7594e71091e4989fcf8d89a1/letoltes